**Elnökségi ülés**

ELTE BGGyK HÖK

1097 Budapest, Ecseri út 3. A/61 Hallgatói iroda

2015. október 20. 19:00

Jelenlévők: 12 fő

Mandátummal rendelkezik: 7 fő

Az Ellenőrző Bizottság képviseletében: Varga Fanni

Az EB megállapította, hogy az ülés határozatképes.

Jegyzőkönyvvezető: Varga Fanni

Márkus Mariann az ülést 19 óra 2 perckor megnyitja. A napirend előzetesen kiküldésre került, Márkus Mariann módosítást javasol, új napirendi pontként felveszik a gazdasági alelnök választás után a gólyahajó, illetve gólyabál témát. Az elnökség egyhangúlag elfogadja a módosított napirendet.

**Napirend:**

1. Beszámolók
2. Gazdasági alelnökválasztás
3. Gólyahajó, gólyabál
4. Kitárt Ajtók Ünnepe
5. Egyebek
6. **Beszámolók**

Márkus Mariann beszámolója

Elmarad a csütörtökre tervezett EHÖK Küldöttgyűlés, valószínűleg novemberben lesz. Márkus Mariann felhívja mindenki figyelmét arra, hogy időben készítsék el a vagyon nyilatkozatukat.

Kiss Edina koszorúzást szervez csütörtökre, kérte, hogy minél többen vegyenek részt rajta.

Márkus Mariann december elsejei hatállyal megírta lemondó nyilatkozatát az elnöki pozícióról.

Megvolt az első KB ülés, ahol az egyszeri közéleti ösztöndíjakról döntött a Bizottság.

Fazekas Bianka beszámolója

Erasmusos kifizetések késésével kapcsolatban felveszi a kapcsolatot a kint tartózkodó bárczis hallgatókkal. Arra kéri az elnökség tagjait, ha érkezik hozzájuk panasz, vagy megkeresés, akkor továbbítsák.

Sztrecsko Boglárka beszámolója

A kommunikációs referens pozícióra korábban érdeklődő hallgató időközben kapott egy állást, így jelenleg nincs érdeklődő a pozícióra. Sztrecsko Boglárka kikéri az elnökség véleményét, hogy milyen fórumon lenne érdemes keresni lehetséges utódot. Herpai Júlia javasolja, hogy menjenek be személyesen évfolyamórára tájékoztatni a hallgatókat a lehetőségről.

EHÖK Kommunikációs Bizottság ülés lesz a holnapi napon, ezen azt a kérdést fogják többek közt megvitatni, hogy hogyan lehetne az ElteOnline-t közelebb hozni a hallgatókhoz. Ebben kérdezi az elnökség véleményét.

Kérés Sztrecsko Boglárkától az EB irányába, hogy a jegyzőkönyveket továbbítsák számára, hogy ki tudja azokat tenni a honlapra.

Hunya Gréta beszámolója

A Damjanich utcai Kollégium Közgyűlése alelnöknek választotta. A tavaszi tisztújításig szeretne kollégiumi referens tisztségben maradni.

Pogácsás Nóra

Leadták a Bárczium megrendelést 250 példánnyal, egyelőre nem kaptak választ a nyomdától, hogy miért lett a tavalyi ár több mint kétszerese a küldött árajánlat.

1. **Gazdasági alelnök választás**

Egy darab pályázat érkezett be, Székely Dóra pályázata.

Székely Dóra bemutatkozik az elnökségnek. Beszél motivációjáról, miért pályázott a gazdasági alelnök pozícióra.

Az elnökség kérdéseket intéz Székely Dórához, aki megválaszolja azokat.

Szavazat számláló bizottságnak Márkus Mariann felkéri Varga Fannit, Herpai Júliát és Margitai Annát. Az elnökség ezt egyhangúlag elfogadja.

7 érvényes szavazat érkezett, az elnökség egyhangúlag megválasztotta Székely Dórát gazdasági alelnöknek.

1. **Gólyahajó, gólyabál**

*Gólyahajó*:

Körülbelül 1000 Gólyahajó jegy fogyott el, a helyszínen már nem volt lényeges jegy eladás. Herpai Júlia beszél a ruhatár problémáról. Az Európa hajó biztosította a ruhatárat, amiről előzetesen úgy tájékoztatta a szervezőket, hogy 1500 külön álló fogas áll rendelkezésre. A helyszínen derült ki a szervezők számára, hogy ennél lényegesen kevesebb van. A kialakult problémához hozzájárulhatott az is, hogy az eddigi években korábban volt a Gólyahajó, így nem vittek annyian kabátot magukkal. A ruhatár koordinálásáért felelős szervező szintén keveset tartózkodott a ruhatár területén.

Rózsás Eszter és Herpai Júlia is elégedett a bárczis szervezők munkájával. A beengedés és a dekor is zökkenőmentesen ment.

*Gólyabál*:

Béni Kornél a gólyabál csoportban felsorolt pár előadót, kéri, hogy véleményezze az elnökség, kiket látnának szívesen. Herpai Júlia szerint egy húzónév kéne inkább, mint sok kisebb zenekar. Márkus Mariann megfogalmaz egy egységes Bárczis álláspontot, miszerint egy nagy zenekar kéne, egy kis zenekar (TTK-s zenekarok), valamint egy dj.

A Bárczi HÖK a Gólyabál szervezésében is aktívan szeretne együttműködni a TTK-val, illetve a TTK rendezvényszervező referensével. Annak érdekében, hogy a szervezésében kialakuljon egy egységes nézet, arról is beszélnek, hogy elmennének egy TTK Választmányi ülésre, ahol képviselnék álláspontjukat.

A Bárczi gólyatáncban 13 hallgató fog részt venni.

1. **Kitárt Ajtók Ünnepe**

Rózsás Eszter a mai napon fogja kiküldeni az ötlettáblázatot Perlusz Andreának.

A civil szervezetek közül többen visszajeleztek, hogy szívesen tartanának előadásokat is a standokon felül. Lehetőség lenne művészeti kiállításra is, amit az A67-ben rendezhetnének be.

1. **Egyebek**

Varga Fanni jelzi, hogy az Ellenőrző Bizottságnak is időszerű a tisztújításon gondolkodnia, így kéri, hogy az elnökség tagjai is hirdessék bizottságaik körében.

Márkus Mariann az ülést 20 óra 30 perckor lezárja.

BGGyK HÖK elnök EB elnök

Jegyzőkönyvvezető